Danny og den store fasanjakten

Danny og den store fasanjakten (engelsk: Danny, the Champion of the World) er ei barnebok fra   av den britiske forfatteren Roald Dahl. Boka forteller om den morløse gutten Danny, og om hvordan han og faren lykkes med å sabotere den årlige fasanjakten for den rike og ufordragelige godseieren Mr Hazell.  Boka nevnes som Dahls mest rørende bok og som en fortelling om et kjærlig og respektfullt forhold mellom far og sønn.Julia Eccleshare. Beatrix Potter to Harry Potter, portraits of children’s writers. National Portrait gallery, 2002. ISBN 1-85514-342-9

Handlingen foregår i 1955, i det minste dateres dette eksplisitt i filmen. Danny og faren bor i en sigøynervogn bak farens bensinstasjon og bilverksted. De er fattige men respektable. Bortsett fra dette at faren er krypskytter som ulovlig fanger fasaner i godseierens skog. Danny oppdager dette en natt han våkner alene i husvogna og må kjøre bil for å hente faren som ligger såret i skogen. Striden mellom Mr Hazell og Dannys far inneholder også uengihet om jordstykket hvor bensinstasjonen står. Danny, faren og farens venner bestemmer seg for å sabotere for Mr Hazell ved å bedøve og bortføre alle fasanene i skogen. De skal gjøre det natta før Mr Hazell har sin årlige fasanjakt som han bruker som et ledd i sin sosiale posisjonering. Planen lykkes til slutt, etter at de har prøvd ulike metoder for å fange fasanene. 

I motsetning til de fleste av Dahls øvrige barnebøker har boka en overveiende realistisk setting.Mari Ness. The Ambiguities of Growing Up: Danny the Champion of the World, hos tor.com, 10. januar 2013
Boka følger ellers et vanlig mønster hos Dahl: en polarisering mellom gode og onde voksne, gjerne med karikerte overdrivelser i skildringen av de onde og dumme.Kari Sønsthagen og Torben Weinreich. Leksikon for børnelitteratur. Branner og Korch, 2003. ISBN 87-411-5970-5Tony Watkins og Zena Sutherland. «Contemporary Children’s Literature (1970–present)». I: Children’s Literature, an illustrated history. Edited by Peter Hunt. Oxford University Press, 1995. ISBN 0-19-212320-3 Ytre sett er boka en spenningshistorie, hvor Dannys ekspedisjon for å berge faren, og komplottet mot Mr Hazell er høydepunktene. Bak den ytre handlingen er det to andre tema i boka: det varme forholdet mellom Danny og faren – og hvordan Dannys lojalitet til faren overskrider de moralske innvendingene mot krypskytteri, og et undertrykt raseri knyttet til klassemotsetninger.Blogglesning av boka, hos thecaptivereader.wordpress.com

Den første utgaven av boka var illustrert av Jill BennettJill Bennett  hos childrensbookillustration.com , i 1994 ble boka nyillustert av Dahls etter hvert faste illustratør Quentin Blake.Samling av bokomslag hos roalddahlfans.com

Boka utkom på norsk i 1977, oversatt av John Hollen.ebok fra bokhylla.no, utgave fra 1997 Boka ble filmatisert for tv av Thames Television i 1989, med Jeremy Irons i rollen som Dannys far, sønnen Samuel Irons i rollen som Danny og Robbie Coltrane i rollen som Victor Hazell.Danny The Champion Of The World Trailer , hos portobellopictures.com

 Referanser 

Kategori:Britiske barnebøker
Kategori:Roald Dahl
Kategori:Bøker fra 1975